  Григорий Фомин Анжелика Тихонова корреспондент Удмуртиын «Бадӟым удмурт диктант» акция улсын Дышетонлэн арезлы сӥзем онлайн-тест ортчыны ӵекто. Со сярысь элькунысь йӧскалык политикая министерстволэн пресс-службаез ивортӥз. Тест удмурт но ӟуч кылын дасямын, отчы 25 юанъёс пыро. Сое чӧлсконпусъя гожтыны луэ. Нош ачиз «Бадӟым удмурт диктант» акция туэ 2-тӥ оштолэзе ортчоз. Удмуртиын улӥсьёс сяна, ужрадэ Башкириысь, Татарстанысь, Марий Элысь, Пермь шаерысь, Киров улосысь но Москваысь удмуртъёс пыриськозы. Удмуртиын диктант гожтыны 100 пала интыос дасяло. Нимысьтыз площадка радъян понна куриськонъёсты куто на. Соосты 30-тӥ южтолэзёзь diktant2022@yandex.ru электрон почтае келяно. Тодэ вайытом, туэ Бадӟым удмурт диктантлы текстэз «Кенеш» журналлэн валтӥсь редакторез дасяз. Тегъёс: Удмуртия Ижкар Мерлык удмурткыл Бадӟымудмуртдиктант  